उत्तर प्रदेश के कानपुर जनपद में सचेंडी थाने के अंतर्गत बगीचे की रखवाली कर रहे युवक की हत्या कर दी गई। वारदात को अंजाम देने वालों ने हत्या के बाद शव को मंदिर के पास स्थित कुएं में फेंक दिया। सुबह मंदिर गये लोगों ने कुएं में शव को देख तो सनसनी फैल गई। सूचना की जानकारी पर पहुंची पुलिस ने फारेंसिक की साथ जांच पड़ताल करते हुए कार्यवाही शुरू कर दी है। पुलिस के द्वारा मिली जानकारी के अनुसार जनपद के ग्रामीण क्षेत्र सचेंडी थाने के ठीक पीछे अमरूद का बगीचा है। बगीचे में बीती रात कल्लू का बेटा प्रकाश रखवाली कर रहा था।